
תאריך פניה 23.3.2014
פניה לוועדת מכרזים לאישור מיזם משותף
הבקשה מסתמכת על תקנה 3(30) לתח"ם המאפשרת למשרד להתקשר בהליך של פטור מחובת מכרז לשם ביצוע מיזם משותף אשר יפעל ללא כוונת רווח, עם מי שתורם ממקורותיו לפחות מחצית מעלות ביצוע המיזם;
	שם הגוף עמו מעוניין המשרד להתקשר לביצוע המיזם המשותף:
רשות ניקוז ונחלים ירדן דרומי
מספר (ח.פ / ח.צ/ ע.מ / מ. עמותה)  : 


	שיווי ההתקשרות של הגוף עמו מעוניין המשרד להתקשר לביצוע המיזם המשותף (בש"ח כולל מע"מ) :  495,000 ₪ 


	שיווי ההתקשרות של ארגונים נוספים, יש לציין שם הארגון והסכום אותו הוא משלם 

(בש"ח כולל מע"מ) :  
משרדי ממשלה נוספים כגון: פיתוח אזורי, תיירות וחקלאות  סך של 200,000 ₪ 


	שווי ההתקשרות של המשרד (לכל הפרויקט , בש"ח כולל מע"מ) : 295,000
מס' סעיף תקציבי:
מרכז קרנות:
שווי עלות כל המיזם (לכל הפרויקט, בש"ח כולל מע"מ ):  990,000 ₪ 


	 תקופת ההתקשרות המבוקשת: מאישור הוועדה ועד 31.12.14 

	רקע ותיאור המיזם:   
קיום כנס דו לאומי לשיקום הירדן הדרומי:
במהלך שנת 2014 מקדם המשרד להגנת הסביבה  כנס דו לאומי בנושא שיקום ופיתוח הירדן הדרומי ביחד עם המשרד לשיתוף פעולה אזורי ורשות ניקוז ירדן דרומי.  הכנס מתוכנן להימשך שלושה ימים כאשר יומיים יהיו בישראל ויום נוסף של הכנס יהיה בירדן. מטרות הכנס הן לקדם את שיקום נהר הירדן באמצעות הצגת תכנית האב לשיקומו, אשר מסתיימת הכנתה בימים אלה ע"י מנהלת שיקום הירדן, הצגת עקרונות השיקום למקבלי ההחלטות בישראל ובירדן אשר יהיו חלק מקהל היעד שיוזמנו לכנס.  המשרד להגנת הסביבה רואה בשיקום נחלי ישראל נדבך עיקרי ובין אחד מיעדי פעילותו, אליהם הוא מחויב ואותם הוא מבצע באופן שוטף במהלך השנים. הכנס, חשיפת תכנית האב לשיקום והדיונים שייערכו בו יתרמו רבות לאימוץ וביצוע התכניות לשיקום הנהר בשתי גדותיו. לכנס מוזמנים מקבלי ההחלטות משתי המדינות שאמורים לפעול להקצאת המשאבים הנדרשים לביצוע שיקומו בפועל של הנהר. הצלחתו של הכנס וחשיפתו לקהל הרחב בארץ ובאזור כולו יהוו את הבסיס שיאפשר את שיקום הנהר על-פי תכנית האב בשנים הקרובות, וכן בסיוע תקציבי חיצוני ממדינות תורמות (נציגים רלוונטיים ממדינות חוץ מוזמנים לכנס) לרבות בסיס איתן לשיפור יחסי החוץ של ישראל עם ירדן.

בצוות ההיגוי שותפים בין השאר נציגי המשרד, רשות ניקוז ירדן דרומי, משרד לשיתוף פעולה אזורי, משרד החוץ.
מצורף פירוט התקציב עבור ביצוע הכנס שכולל התחייבות הרשות:

1) לממן את הכנס בעלות שלא פחות מ – 495,000 ₪ ע"י תקציבה הפנימי וגיוס חסויות ושותפים ממקורות שאינן ממשלתיים 2) כמו כן מתחייבת הרשות כי ההתקשרויות עם צדדים נוספים, ככל שהן נובעות מההתקשרות עם המשרד או ממשרדי ממשלה נוספים השותפים במיזם יעשו במכרז , ובלבד שאינן פטורות ממכרז לפי תקנות חובת המכרזים.

	ייחודיות השותף במיזם: 
המשרד להגנת הסביבה מבצע את שיקום נחלי ישראל בפועל באמצעות רשויות נחל ורשויות ניקוז עליהן הוטלו תפקידים של רשויות נחל. רשויות אלה מחויבות לפעילות בתחום שיקום הנחלים תוך הטמעת עקרונות סביבתיים ופעילות סביבתית ענפה. רשות ניקוז ונחלים ירדן דרומי הינה הרשות האזורית המרכזת את מנהלת שיקום נהר הירדן ועל-כן הינה השותפה הטבעית והיחידה לקידום כנס זה.



	מעורבות המשרד במיזם:
המשרד להגנת הסביבה באמצעות אגף מים, שפכים ונחלים מוביל בכל הארץ את נושא שיקום נחלי ישראל.

במסגרת זו מוקמות בכל אזור מנהלות אזוריות לשיקום נחלים אותן מלווה איש מקצוע מטעם האגף.

במסגרת מנהלת שיקום הירדן מסתיימת בימים אלה הכנתה של תכנית האב לשיקום הירדן, שתוצג בכנס. האגף יזם ביחד עם רשות הניקוז את הרעיון בדבר עריכת כנס דו לאומי שמטרתו קידום שיקום הירדן.

החל מהרעיון לכנס, שותף המשרד באמצעות האגף וכן באמצעות אגף יחב"ל בצוות ההיגוי של הכנס. התכנים לכנס הוכנו עם אנשי המשרד המלווה את הכנס משלב התכנון ועד לביצוע לרבות בהיבטים המקצועיים  ומורכבותם הרבה.
לא למותר לציין כי במהלך הכנס ישתתפו רבים מעובדי המשרד לרבות מתן הרצאות וכן השתתפות של השר בנאום המרכזי. 


	תוצרים, יש לציין מהם התוצרים שיתקבלו מהמיזם ולמי ישמרו הזכויות על תוצרי הפעילות (תוצאות מחקרים, תכניות לימוד, פיתוח שירותים וכדומה): 
התוצר הינו קיומו של כנס דו לאומי (ישראל- ירדן) בן יומיים וחצי. בכנס ישתתפו מומחים שונים מהעולם וכן שרים ומקבלי החלטות מישראל וירדן. כאמור לעיל, מטרות הכנס הינן רבות, כאשר הצלחתו של הכנס וחשיפתו לקהל הרחב בארץ ובאזור כולו יהוו את הבסיס שיאפשר את שיקום הנהר על-פי תכנית האב בשנים הקרובות, וכן בסיוע קבלת תקציבי חיצוני ממדינות תורמות (נציגים רלוונטיים ממדינות חוץ מוזמנים לכנס) לרבות בסיס איתן לשיפור יחסי החוץ של ישראל עם ירדן. במהלך הכנס ייערכו דיונים והרצאות בנושאים שונים המרכיבים את שיקום הירדן כגון אקולוגיה, חינוך, שילוב של חקלאות מקיימת. במהלך הכנס ייערכו סיורים סביבות נהר הירדן על מנת להמחיש למשתתפים את מורכבות השיקום ולהציג חלק מהפתרונות המוצעים בתכנית האב לשיקום. כמו כן, הכנס יתועד לכל אורכו וחומר רלוונטי יחולק למשתתפים בנוגע לשיקום הירדן.

	כל מידע אחר הרלוונטי להחלטת ועדת המכרזים:

מדובר בכנס חשוב וייחודי באמצעותו יקדם המשרד, יחד עם השותפים בו, את שיקום הירדן כחלק ממדיניותו השוטפת ומחויבויותיו בתחום שיקום נחלי ישראל.

	האם המיזם כולל בקשה לשימוש בלוגו המשרד? כן/לא  כן
 אם כן, יש לפנות לטלי רוזנפלד מרכזת ועדת חסויות: 02-6553899 לקבלת טפסים לבקשת החסות (המיזם יאושר בכפוף לקבלת אישור ועדת החסויות בלבד)


חובה לצרף:
1. הצעת מחיר מאת השותף למיזם ובה תכנית תקציבית מפורטת לרבות אבני דרך לתשלום.
2. אם יש שותפים נוספים המממנים את המיזם- יש לציין מיהם ומה חלקם התקציבי במיזם.
3. התחייבות  מהשותף למיזם, שההתקשרויות של השותף למיזם עם צדדים נוספים לשם קיום ההתקשרות עם המשרד,  ייעשו במכרז, ובלבד שאינן פטורות ממכרז לפי תקנות חובת המכרזים.
4. התחייבות מהשותף למיזם, שהמימון הכספי שלו למיזם הינו ממקורותיו.
שם הפונה: אלון זס"ק
אגף/מחוז: מים ונחלים
       חתימה: 
(פרסום להשגות וחובת דיווח  למנוף  על אישור ההתקשרות)

